text: আনিসুল হক চৌধুরী (মে ৩১, ১৯১৯, বিক্রমপুর - সেপ্টেম্বর ৮, ২০০৯, যুক্তরাষ্ট্র ) বাংলাদেশী গীতিকার, কবি, প্রাবন্ধিক,গবেষক ও অধ‍্যাপক। পঞ্চাশ ও ষাটের দশকে ঢাকা বেতারে যে সকল গীতিকারের গান প্রচারিত হতো, আনিসুল হক চৌধুরী ছিলেন তাদের অন্যতম। শিল্পী আব্বাসউদ্দীন আহমদ, আবদুল আলীম, আব্দুল লতিফ সহ তৎকালীন প্রতিষ্ঠিত প্রায় সব শিল্পীই তার লেখা গান গেয়েছেন।
  
  ব্যক্তিগত জীবন 
  আনিসুল হক চৌধুরী ১৯১৯ সালের ৩১শে মে, তৎকালী পূর্ব বাংলার বিক্রমপুরে জন্মগ্রহণ করেন। তিনি ১৯৪৮ সালে ঢাকা বিশ্ববিদ্যালয় থেকে বাংলায় অনার্সসহ এম এ পাস করেন। জীবনের শেষ ২০ বছর তিনি স্ত্রী, তিন ছেলে এবং নাতী-নাতনীদের সাথে যুক্তরাষ্ট্রে বসবাস করেছেন। গত ৮ই সেপ্টেম্বর ২০০৯ তারিখে বাংলাদেশ রাত ৩টায় যুক্তরাষ্ট্রের সেন্ট পিটার্সবার্গ জেনারেল হাসপাতালে বার্ধক্যজনিত কারণে মৃত্যুবরণ করেন। তিনি নৃত্যশিল্পি ফারজানা রিয়া চৌধুরীর চাচা ও হানিফ সংকেতের চাচা শ্বশুর।
  
  গীতিকার হিসেবে উল্লেখযোগ্য কর্মকান্ড 
  তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া রূপালী নদী রে, রূপ দেইখা তোর হইয়াছি পাগল। গানটি সুরারোপ করেছিলেন প্রখ্যাত সুরকার সত্য সাহা,দেশাত্ত্ববোধক গান ও  আমার রুপের বাংলাদেশ, সুরারোপ করেছিলেন দেবু ভট্টাচার্য ও কন্ঠ দিয়েছিলেন আব্দুল হাদী।ষাটের দশকের তুমুল জনপ্রিয় এই গান আজও ভেসে বেড়ায় বাংলার আকাশে-বাতাসে। ১৯৪৮ সালে ১৯শে মার্চ পাকিস্তানের প্রতিষ্ঠাতা কায়েদে আজম মোঃ আলী জিন্নাহ ঢাকায় এসে তার ২/১ দিনপর যখন ঢাকার রেসকোর্স ময়দানে ভাষন দিয়ে বলেছিলেন যে, উর্দু,উর্দুই হবে পাকিস্তানের একমাত্র রাষ্টভাষা। তখন তার সেই ভাষনের প্রতিবাদ করেই প্রথম এই গানটি লেখা হয়েছিল। গানটি হলো "ওরে ভাইরে ভাই বাংলাদেশে বাঙ্গালী আর নাই--------- শোনেন হুজুর বাঘের জাত এই বাঙ্গালেরা,জান দিতে ডরায় না তারা,তাদের দাবী  বাংলা ভাষা,আদায় করে নিবে তাই। গানটি লিখেছিলেন আনিসুল হক চৌধুরী,  সুর ও কন্ঠ দিয়েছিলেন প্রখ‍্যাত গনসঙ্গীত শিল্পী জনাব শেখ লুৎফর রহমান। বাংলা ভাষা আন্দোলনের এই বিখ‍্যাত প্রথম গানটি বিস্তারিত গনসঙ্গীত শিল্পী জনাব লুৎফর রহমান তার লেখা বই "জীবনের গান গাই" প্রকাশকঃ মফিদুল হক,সাহিত‍্য প্রকাশনী,৮৭,পুরানা পল্টন লাইন,ঢাকা-১০০০ এর বইয়ের ৪৬/৪৭/৪৮পৃষ্টায় তিনি নিজেই বিস্তারিত লিখেছেন। এটাই বাংলা ভাষা আন্দোলনের প্রথম গান।   বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো ওরে ভাই রে ভাই, বাংলাদেশে বাঙালি আর নাই যার রচয়িতা অনিসুল হক চৌধুরী। তার লেখা বাংলাদেশের প্রথম গণসঙ্গীত "শুধু ঘুম পাড়ানী গান আজি নয়"ও দেশাত্মকবোধক গান  সাগড় পাড়ের দেশ, আমাদের হাজার নদীর দেশ এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন।
  
  তিনি বেশ কয়েকটি চলচ্চিত্রের জন্যেও গান লিখেছেন। এর মধ্যে উল্লেখযোগ্য হল নদী ও নারী, ১৩ নং ফেকু ওস্তাগার লেন, সুখী পরিবার ইত্যাদি। এছাড়াও তিনি ঢাকা বেতারের জন্মলগ্ন থেকে প্রতিষ্ঠানটির সাথে জড়িত ছিলেন।                                    আনিসুল হক চৌধুরী অনেক নতুন নতুন শিল্পী সৃষ্টিতে ও অবদান রেখেছেন। সঙ্গীতায়নের প্রতিষ্ঠীত অনেক শিল্পীদের ও  গানের শিক্ষক ঠিক করে দিতেন এবং নিজে গান ও লিখে দিয়ে গাওয়াতেন। তার মধ‍্যে অন‍্যতম "ছায়ানট সঙ্গীত বিদ‍্যাতায়ন" এর অধ‍্যক্ষা  সনজীদা খাতুন এর জীবনের প্রথম ও দ্ধিতীয় গানের শিক্ষক ও তিনি ঠিক করে দিয়েছিলেন। এমনকি তার (আনিসুল হক চৌধুরীর) লেখা "শিউলি ঝরিয়া যায় আজি নিরজনে,বিলায়ে সুরভি তার মৃদু বায়ু সনে" এই গানটিই সনজীদা খাতুন এর বাইরের আনুষ্ঠানে প্রথম গান গাওয়া। সানজিদা খাতুন নিজেই তার লেখা বই "অতীত দিনের স্মৃতি" এর ১৬ পৃষ্টায় এই গানের ব‍্যাপারে ও আনিসুল হক এর সম্মন্ধে লিখেছেন।
  
  লেখালেখি এবং গবেষণা 
  আনিসুল হক চৌধুরীর লেখা গবেষণাধর্মী বই বাংলার মূল, গানের বই গানে ভরে মন ও রুপালী নদীর গান।কবিতার বই নিশি ভোরের ফুল। বাংলা গ্রামার বই রচনা মনজুশা (নবম ও দশম শ্রেনীর জন‍্য) উল্লেখযোগ্য। শেষ জীবনে প্রবাসে বসে ও তিনি আমেরিকায় বিভিন্ন বাংলা পত্র পত্রিকার জন্য নিয়মিত কবিতা ও প্রবন্ধ লিখেছিলেন।
  
  ।
  
  তথ্যসূত্র 
  
  বিষয়শ্রেণী:১৯১৯-এ জন্ম
  বিষয়শ্রেণী:২০০৯-এ মৃত্যু
  বিষয়শ্রেণী:বাংলাদেশী গীতিকার
  বিষয়শ্রেণী:বাংলাদেশী গবেষক
  বিষয়শ্রেণী:২০শ শতাব্দীর বাংলাদেশী প্রাবন্ধিক
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: আনিসুল হক চৌধুরী